wickkiey/tamil-wikipedia-chunked huggingface dataset:
# மான் கத்தூரி

## அறுவடை

கத்தூரி மான் மொசிடே குடும்பத்தைச் சேர்ந்தது. பாக்கித்தானில் இருந்து சீனா வரை இமயமலையில் வெள்ளை வயிற்றுக் கத்தூரி மான் காணப்படுகிறது. மான் கத்தூரி பெற, மான் கொல்லப்பட்டு, "கத்தூரி நெற்று" என்றும் அழைக்கப்படும் இதன் சுரப்பி பெறப்படுகிறது. கத்தூரி காய்களை அறுவடை செய்வது *மோசசு* பேரினச் சிற்றினங்களுக்கு முக்கிய அச்சுறுத்தலாகும்.  
சீனாவில், குள்ள கத்தூரி மான், அல்பைன் கத்தூரி மான் மற்றும் சைபீரியக் கத்தூரி மான் ஆகியவற்றிலிருந்து கத்தூரி காய்கள் தற்போது சீன மக்கள் குடியரசின் பார்மகோபொயாவின்படி ஏற்றுக்கொள்ளப்படுகின்றன. இருப்பினும், 99%க்கும் அதிகமான பயன்பாட்டில் இருப்பது வெளியிடப்படாத செயற்கை கலவை கத்தூரி என்பது அதிகாரப்பூர்வ தகவலாகும்.
# மான் கத்தூரி

## பண்புகள்

மான் கத்தூரி இருண்ட ஊதா நிறமுடையது. உலர்ந்த, மென்மையானது மற்றும் தொடுவதற்குத் தெளிவற்றது. சுவை கசப்பானது. என்சைக்ளோபீடியா பிரிட்டானிக்காவின் கூற்றுப்படி, "கத்தூரியானது எந்தவிதமான எடை இழப்பும் இல்லாமல் மில்லியன் கன அடி காற்றில் தெளிவான வாசனை தரக்கூடியது. மேலும் இதன் வாசனை அதிக ஊடுருவல் மட்டுமல்லாமல், அறியப்பட்ட வேறு எந்த பொருளையும் விடத் தொடர்ந்து நிலைத்திருக்கும் தன்மையுடையது". வாசனை கொள்கையின் கூடுதலாக, கத்தூரியில் அம்மோனியா, கொழுப்பு, கொலஸ்ட்ரால், கசப்பான பிசின் பொருள் மற்றும் பிற விலங்கு பொருட்களையும் கொண்டது.  
வியட்நாமின் டோன்கின் கத்தூரி மிகவும் தரம் உயர்ந்த கத்தூரி ஆகும். இதைத் தொடர்ந்து அசாம் மற்றும் நேபாள கத்தூரியும், ரஷ்ய மற்றும் சீன இமயமலைப் பகுதிகளைச் சேர்ந்த கார்படின் கத்தூரி தரம் குறைந்ததாகக் கருதப்படுகிறது.
# 999

**999** அல்லது **மூன்று ஒன்பது** பொதுவாகக் கீழ்க்கண்டவற்றைக் குறிக்கிறது:  
- 999 (அவசர தொலைப்பேசி எண்), பல நாடுகளில் உள்ள அவசர சேவைகளுக்கான தொலைப்பேசி எண்
- 999 (எண்), ஒரு முழு எண்
- கி.பி 999, ஓராண்டு
- கிமு 999, ஓராண்டு
# 999

## புத்தகங்கள்

- *999* (நூற்கோவை) அல்லது *999: இருபத்தி ஒன்பது உண்மை கதைகள் ஆஃப் ஹாரர் அண்ட் சஸ்பென்ஸ்*, 1999 சிறுகதைகளின் தொகுப்பு
- *கேலக்ஸி எக்ஸ்பிரஸ் 999*, லீஜி மாட்சுமோட்டோ உருவாக்கிய மங்கா மற்றும் அனிம்
# 999

## திரைப்படம் மற்றும் தொலைக்காட்சி

- *டிரிபிள் 9*, 2016 ஹீஸ்ட்-த்ரில்லர் படம்
- *999* (யுகே தொலைக்காட்சி தொடர்), பிபிசியில் ஒளிபரப்பப்பட்ட மைக்கேல் பியூர்க் வழங்கிய இங்கிலாந்து திட்டம்
- *999* (மலேசியக் தொலைக்காட்சித் தொடர்), 2004 மலேசியக் குற்ற இயல்நிலைத் தொலைக்காட்சித் தொடர்
- *999: உங்கள் அவசரநிலை என்ன?*, அவசரக்கால சேவையைத் தொடர்ந்து 2012 பிரித்தானிய உண்மைத் திட்டம்
- *டிரிபிள் நைன்* (தொலைக்காட்சி தொடர்), 1995 முதல் 1999 வரை ஒளிப்பரப்பானது, சிங்கப்பூர் தொலைக்காட்சி
# 999

## இசை

- 999 (இசைக்குழு), 1970களில் இருந்து செயல்படும் லண்டன் பங்க் ராக் இசைக்குழு
- *999* (தொகுப்பு), 999 இசைக்குழுவின் சுய-தலைப்பு ஆல்பம்
- "999" (பாடல்), ஸ்வீடிஷ் மாற்று ராக் இசைக்குழு கென்ட் எழுதிய பாடல்
- "999", கீத் ரிச்சர்ட்ஸின் தொகுப்பின் *பிரதான குற்றவாளி* (1992) இன் பாடல்
- 999, *ஜூஸ் வேர்ல்ட்* பயன்படுத்திய எண்
# 999

## போக்குவரத்து

- டகாட்டி 999, இத்தாலிய மோட்டார் சைக்கிள்
- நியூயார்க் சென்ட்ரல் மற்றும் அட்சன் ஆறு<nowiki/>ரயில் பாதை எண் 999, அமெரிக்காவில் மணிக்கு 100 கிலோ மீட்டருக்கு மேற்பட்ட வேகத்தில் இயங்கும் முதல் நீராவி என்ஜின்.
- போர்டு 999, முன்னோடி 1902 ரேசர் தொடர்வண்டிபொறி
# 999

## பிற பயன்கள்

- 999 ஜாச்சியா, ஒரு சிறுகோள்
- 9–9–9 திட்டம், 2012 குடியரசுக் கட்சியின் ஜனாதிபதி வேட்பாளர் ஹெர்மன் கெய்ன் முன்மொழிந்த வரித் திட்டம்
- 999 தொலைப்பேசி சார்ஜிங் கட்டுக்கதை, அவசர சேவைகளை அழைத்தால், அலைபேசி அழைப்பு கட்டணம் வசூலிக்கப்படும் என்ற நகர்ப்புற கட்டுக்கதை
- ஒன்பது (தூய்மை), தூய்மையைத் தரவரிசைப்படுத்துவதற்கான முறைசாரா வழி; "மூன்று ஒன்பது" 99.9% - தூய்மையானது
- "மூன்று ஒன்பது" அதிக அளவில் கிடைக்கும் நிலை (99.9%)
- டிரிபிள் நைன் சொசைட்டி, 99.9 வது சதவிகிதத்தில் IQ களைக் கொண்டவர்களுக்கான சமூகம்
- ஒன்பது மணிநேரம், ஒன்பது நபர்கள், ஒன்பது கதவுகள், 2009 சன்சாஃப்ட் உருவாக்கிய வீடியோ விளையாட்டு
# 1000

**1000** அல்லது **ஆயிரம்** என்பது கீழ்க்கண்டவற்றைக் குறிக்கலாம்:  
- 1000 (எண்), ஒரு இயற்கை எண்
- கி.பி. 1000, யூலியன் நாட்காட்டியில் ஒரு நெட்டாண்டு
- கி.மு. 1000, கிறிஸ்துக்கு முந்தைய சகாப்தத்தின் ஆண்டு
- 1000 மீட்டர், ஒரு நடுத்தர தூர ஓட்ட நிகழ்வு
- 1000 °, ஜெர்மன் மின்னணு நடன இசை இதழ்
- ஆயிரம் (வரைகதை), ஒரு மார்வெல் காமிக்ஸ் கதாபாத்திரம்
- ஆயிரம் (பாடல்), மொபியின் பாடல்
# ரேகா கிருஷ்ணப்பா

**ரேகா கிருஷ்ணப்பா** (*Rekha Krishnappa*) என்பவர் தென்னிந்திய சின்னத்திரை கதாபாத்திர நடிகை ஆவார். முதன்முதலில் கன்னட தொலைக்காட்சி தொடரில் நடித்த இவர் தமிழ், தெலுங்கு, மலையாளம் உள்ளிட்ட சின்னத்திரையில் வலம் வந்து பிரபலமானவர். இவர் தமிழ்நாட்டில் முதன்முதலில் *பாரிஜாதம்* என்ற தொலைக்காட்சி தொடரில் அறிமுகமானார். பின் சன் தொலைக்காட்சியில் வெளியான தெய்வமகள் தொலைக்காட்சி தொடர் மூலம் தமிழ்நாட்டில் மிகவும் பிரபளமானவர். தமிழ்நாட்டின் சின்னத்திரையின் **சிறந்த வில்லி** என்ற விருதையும் பெற்றுள்ளார்.
# ரேகா கிருஷ்ணப்பா

## வாழ்க்கை வரலாறு

இவர் செப்டம்பர் 4, 1985 ல் கர்நாடக மாநிலம் பெங்களூருவில் பிறந்தார். இவரின் சொந்த ஊரும் கர்நாடகமே ஆகும். இவருக்கு ஒரு சகோதரனும், மூன்று சகோதரிகளும் , ஒரு மகளும் உள்ளனர். பள்ளிப்படிப்பை முடித்த இவர் பெங்களூரு கல்லூரியில் எம்.பி.ஏ முதுகலை பட்டம் பெற்றவர்.
# ரேகா கிருஷ்ணப்பா

## நடித்த தொலைக்காட்சி தொடர்கள்

- பாரிஜாதம்,
- தெய்வமகள்,
- மாயமோகினி,
- நீலி
- நந்தினி
- திருமகள்
# அக்மார்க்

**அக்மார்க்** (*AGMARK*) என்பது இந்தியாவில் விவசாயப் பொருட்களில் பயன்படுத்தப்படும் தரச் சான்றிதழ் அடையாளமாகும். இந்தச் சான்றிதழ் கொண்ட பொருட்கள் *சந்தைப்படுத்தல் மற்றும் ஆய்வு இயக்குநரகம்* ஒப்புதல் அளித்த தரநிலைகளின் தொகுப்பிற்கு இணங்குவதாக உறுதியளிக்கிறது. வேளாண்மை மற்றும் உழவர் நல அமைச்சகத்தின் கீழ் வேளாண்மை, ஒத்துழைப்பு மற்றும் உழவர் நலத்துறையின் இணைக்கப்பட்ட இந்த அலுவலகம் இந்திய அரசாங்கத்தின் நிறுவனம் ஆகும்.  அக்மார்கின் தலைமயகம் அரியானாவில் உள்ள பரிதாபாத்தில் அமைந்துள்ளது. இது இந்தியாவின் 1937ஆம் ஆண்டின் *விவசாய உற்பத்தி (தரப்படுத்தல் மற்றும் குறித்தல்) சட்டத்தால்* சட்டப்பூர்வமாகச் செயல்படுத்தப்படுகிறது (மற்றும் 1986 இல் திருத்தப்பட்டது). தற்போதைய அக்மார்க் தரநிலைகள் பல்வேறு பருப்பு வகைகள், தானியங்கள், அத்தியாவசிய எண்ணெய்கள், காய்கறி எண்ணெய்கள், பழங்கள் மற்றும் காய்கறிகள் மற்றும் சேமியா போன்ற பகுதிப் பதப்படுத்தப்பட்ட தயாரிப்புகளில் 224 வெவ்வேறு பொருட்களுக்கான தர வழிகாட்டுதல்களை உள்ளடக்கியது.
# அக்மார்க்

## சொற்பிறப்பியல் (தோற்றம்)

அக்மார்க் என்ற சொல்லில் உள்ள ’அக்’ என்பது விவசாயத்தினை குறிக்க 'மார்க்' என்பது சான்றிதழைக் குறிக்கின்றது. *வேளாண் உற்பத்தி (தரப்படுத்தல் மற்றும் குறித்தல்) சட்டத்திற்காக* இந்திய நாடாளுமன்றத்தில் முன்வைக்கப்பட்ட மசோதாவில் இந்த சொல் முதலில் அறிமுகப்படுத்தப்பட்டது.  
1934 முதல் 1941 வரை இந்திய அரசாங்கத்தின் வேளாண் மற்றும் சந்தைப்படுத்தல் ஆலோசகரான ஆர்க்கிபால்ட் மெக்டொனால்ட் லிவிங்ஸ்டன் என்பவரால் அக்மார்க்கின் முழு அமைப்பும் (பெயர் உட்பட) உருவாக்கப்பட்டது. இவருக்குப் பல நூறு ஊழியர்கள் ஆதரவு தெரிவித்தனர். இந்தியா முழுவதும் உள்ள உள்ளூர் விவசாயிகளுக்குப் பயனளிக்கும் வகையில் இது வடிவமைக்கப்பட்டுள்ளது. தரம் குறித்த சான்றிதழ் இல்லாத நிலையில், பெறப்படும் பொருளானது அதன் உண்மையான மதிப்பை விடக் குறைவானது என்பதை வெளிப்படுத்துகிறது.
# அக்மார்க்

## அக்மார்க் ஆய்வகங்கள்

நாடு முழுவதும் அமைந்துள்ள அரசுக்குச் சொந்தமான அக்மார்க் ஆய்வகங்கள் மூலம் அக்மார்க் சான்றிதழ் வழங்கப்படுகிறது. இவை சோதனை மற்றும் சான்றளிக்கும் மையங்களாகச் செயல்படுகின்றன. மகாராட்டிராவின் நாக்பூரில் உள்ள *அக்மார்க் ஆய்வகம் மைய ஆய்வகமாகும்,* 11 நகரங்களில் (மும்பை, புது தில்லி, சென்னை, கொல்கத்தா, கான்பூர், கொச்சி, குண்டூர், அமிர்தசரசு, செய்ப்பூர், ராஜ்கோட், போபால்) வட்டார ஆய்வகங்களாகச் செயல்படுகின்றன. வட்டார ஆய்வகங்கள் ஒவ்வொன்றும் வட்டார அளவில் முக்கியத்துவம் வாய்ந்த தயாரிப்புகளைச் சோதிப்பதில் நிபுணத்துவம் பெற்றவை. எனவே சோதனை செய்யக்கூடிய தயாரிப்புகள் மையங்களுக்கு மையம் வேறுபடுகிறது.
# அக்மார்க்

## பொருட்கள் மற்றும் சோதனைகள்

அக்மார்க் ஆய்வகங்களில் மேற்கொள்ளப்படும் சோதனைகளாக வேதிப் பகுப்பாய்வு, நுண்ணுயிரி பகுப்பாய்வு, பூச்சிக்கொல்லி எச்சம் மற்றும் மசாலா பொருட்கள் முழுச்சோதனை, நிலத்தடி மசாலா, நெய், வெண்ணெய், காய்கறி எண்ணெய்கள், கடுகு எண்ணெய், தேன், உணவு தானியங்கள் (கோதுமை), கோதுமை பொருட்கள் (ஆட்டா, ரவை<nowiki/>மற்றும் மைதா), கடலை மாவு, சோயா அவரைகொண்டைக் கடலை, இஞ்சி, புண்ணாக்கு, சமையலுக்கு அல்லாத எண்ணெய்கள் மற்றும் கொழுப்புகள், விலங்கு உறைகள், இறைச்சி மற்றும் பிற உணவுப் பொருட்கள் சோதனை அடங்கும்.
# கம்லா சவுத்ரி

**கம்லா சவுத்ரி** (Kamla Chaudhry 1908-1970) இந்திய சிறுகதை எழுத்தாளர் ஆவார்.
# கம்லா சவுத்ரி

## ஆரம்ப கால வாழ்க்கை

கம்லா சவுத்ரி 1908 பிப்ரவரி 22 அன்று லக்னோவில் பிறந்தார். இவரது தந்தை ராய் மன்மோகன் தயால், துணை ஆட்சியராக இருந்தார். இவரது தாய்வழி தாத்தா 1857 முதல் சுதந்திரப் போரில் லக்னோவில் சுதந்திர இவத் படைகளின் தளபதியாக இருந்தார்.
# கம்லா சவுத்ரி

## தொழில் வாழ்க்கை

1930 ஆம் ஆண்டு ஒத்துழையாமை இயக்கத்தின் போது, சவுத்ரி இந்திய தேசிய காங்கிரசில் சேர்ந்தார். அதன் பின்னர் இவர் இந்திய சுதந்திர இயக்கத்தில் தீவிரமாக ஈடுபட்டார் மற்றும் பிரித்தானிய அதிகாரிகளால் பல முறை சிறையில் அடைக்கப்பட்டார். அகில இந்திய காங்கிரஸ் குழுவின் 54 வது அமர்வின் போது மூத்த துணைத் தலைவராக இவர் செயல்பட்டார். இவர் இந்திய அரசியலமைப்பு சபையில் தேர்ந்தெடுக்கப்பட்ட உறுப்பினராக இருந்தார், அரசியலமைப்பு சட்டம் ஏற்றுக்கொள்ளப்பட்ட பின்னர் இவர் 1952 வரை இந்திய மாகாண அரசாங்கத்தின் உறுப்பினராக பணியாற்றினார். இவர் உத்தரப்பிரதேச மாநில சமூக நல ஆலோசனைக் குழுவின் உறுப்பினராகவும் இருந்தார்.  
1962-ல் சவுத்ரி 1962 இந்திய பொதுத் தேர்தலில் வென்ற பிறகு 3 வது மக்களவை உறுப்பினரானார். இவர் தனது எதிர் வேட்பாளரை 28,633 வாக்குகள் வித்தியாசத்தில் தோற்கடித்தார். *உன்மாத்* (1934), *பிக்னிக்* (1936), *யாத்திரை* (1947) மற்றும் *பெல் பத்ரா* ஆகியவை இவரது கதைத் தொகுப்புகள் ஆகும். பாலின பாகுபாடு, விவசாயிகள் சுரண்டப்படுவது மற்றும் விதவைகளின் மோசமான நிலை ஆகியவை இவரது படைப்புகளின் முக்கிய கருப்பொருள்கள் ஆகும்.
# கம்லா சவுத்ரி

## தனிப்பட்ட வாழ்க்கை

இவர் பிப்ரவரி 1922 இல் ஜே.எம். சவுத்ரியை மணந்தார். இவரது மாமியார் ஸ்வராஜ்ய கட்சியின் நிறுவனர்களில் ஒருவர் ஆவார். இவருக்கு எழுத்தாளர் டாக்டர் ஈரா சக்சேனா மற்றும் மறைந்த மாதவேந்திர மோகன் மற்றும் டாக்டர் ஹேமேந்திர மோகன் சவுத்ரி உட்பட சில குழந்தைகள் இருந்தனர்.
# அனிதா ராவ் பதாமி

**அனிதா ராவ் பதாமி** (Anita Rau Badami பிறப்பு: செப்டம்பர் 24, 1961) ஓர் இந்திய-கனடிய எழுத்தாளர். இந்தியாவின் ஒடிசாவின் ரூர்கேலாவில் பிறந்த இவர் சென்னைப் பல்கலைக்கழகம் மற்றும் மும்பையில் சோபியா பாலிடெக்னிக் ஆகியவற்றில் கல்வி பயின்றார். இவர் 1991 இல் கனடாவுக்கு குடிபெயர்ந்தார் , கல்கரி பல்கலைக்கழகத்தில் முதுகலைப் பட்டம் பெற்றார். இவரது முதல் புதினம் *தாமரிண்ட்* *மெம்* (1997) ஆகும்.  
இவரது புதினங்கள் இந்திய குடும்ப வாழ்க்கையின் சிக்கல்களையும், இந்தியர்கள் மேற்கு நோக்கி நகரும்போது வெளிப்படும் கலாச்சார இடைவெளியையும் கையாளுகின்றன.  
பாதாமியின் மூன்றாவது புதினமான *கேன் யூ ஹியர் தி நைட் பேர்ட் கால்* புளூஸ்டார் நடவடிக்கை மற்றும் ஏர் இந்தியா குண்டுவெடிப்பு ஆகியன குறித்து ஆராய்கிறது.  
2017 ஆம் ஆண்டில், *பாடாமி 2017 ஸ்கொட்டியாபங்க் கில்லர் பரிசு* நடுவர் மன்றத்தின் தலைவராக அறிவிக்கப்பட்டார்.
# அனிதா ராவ் பதாமி

## நூலியல்

- *தாமரிண்ட் மெம்* - 1997 (அமெரிக்க தலைப்பு: *தாமரிண்ட் வுமன்* - 2002)
- *ஹீரோஸ் வாக்* - 2001
- *கேன் யூ ஹியர் தெ நைட்பேர்ட் கால்?* - 2006
- *டெல் இட் டூ தெ ட்ரீஸ்*- 2011
# நபீலா ஜாம்செத்

**நபிலா ஜாம்செத்** (Nabila Jamshed) ஒரு மாந்த நேய மிக்கோன், பொதுப் பேச்சாளர் மற்றும் *விஷ் அபான் எ டைம் - தி லெஜண்டரி ஸ்கிமிட்டர் எனும்* கனவுருப்புனைவு புதினத்தின் ஆசிரியர் ஆவார். இவர் டெட் மாநாட்டுக்களில் பேச்சுக்களை வழங்கியுள்ளார். இவர் தற்போது ஐக்கிய நாடுகளுடன் இணைந்து பணியாற்றுகிறார்.
# கம்தானா

**கம்தானா** (Kamthana) என்பது இந்திய மாநிலமான கர்நாடகாவிலுள்ள பீதர் மாவட்டத்தின் பீதர் வட்டத்திலுள்ள ஒரு கிராமமாகும். பண்டைய கிராமமான இது, பீதருக்கு 10 கி.மீ தூரத்தில் உள்ளது. இது வரலாற்று பார்சவநாத தீர்த்தங்கரர் சமணக் கோவிலுக்கு புகழ் பெற்றது. வழக்கமாக ஆண்டுதோறும் பிப்ரவரியில் தேர்த் திருவிழா இங்கு நடைபெறும். .
# கம்தானா

## வரலாறு

கி.பி 753 ஆம் ஆண்டில் இராஷ்டிரகூட இளவரசர் தந்திதுர்கன் தன்னை இறையாண்மை சக்தியாக அறிவித்தார். மல்கெடாவை தலைநகராக அறிவித்து அங்கு ஒரு சைனக் கோவிலைக் கட்டினார். நிசிதிகளின் கல்வெட்டுகளில் கம்தானாவிலும், அதைச் சுற்றியுள்ள பகுதிகளிலும் வீடுபேறு அடைவதற்காக உண்ணா நோன்பிருந்து உயிர்விடும் சல்லேகனை என்ற நடவடிக்கையில் ஈட்பட்டிருந்ததாகத் தெரிவிக்கிறது. கம்தானா என்றால் மன்னிக்கும் இடம் என்று பொருள்.
# கம்தானா

## பார்சவநாத தீர்த்தங்கர சமண கோயில்

கம்தானா சைனமதத்தின் மையமாக இருந்துள்ளது. இங்கு சைன முனிவர்கள் வடக்கிருத்தல் நடவடிக்கையில் இருந்துள்ளதாகத் தெரிகிறது. பரியங்கசனா பாணியில், சுமார் 115 செ.மீ உயரமும் 55 செ.மீ அகலமும் கொண்ட பார்சவநாதர் தீர்த்தங்கர சிலை ஏழு தலைகள் கொண்ட பாம்பு சிலையின் கீழ் இங்குள்ள ஒரு குகையில் நிறுவப்பட்டுள்ளது. இது சுமார் 900 ஆண்டுகளுக்கு முன்பு நிறுவப்பட்டது. குகையில் ஒரு சிறிய விளக்கு இரவும் பகலும் எரிகிறது. விளக்கின் ஒளி சுவரில் பூசப்பட்ட 1,000 கண்ணாடியில் பிரதிபலிக்கிறது. சிலையின் மார்பில் சிறீவத்சம் (வட இந்திய பாரம்பரியம்), என்ற வைர வடிவ அடையாளம் காணப்படுகிறாது.  
இந்த கோயில் ஒரு பிரபலமான குருகுலத்தின் ஒரு பகுதியாக இருந்தது. பல நூற்றாண்டுகளாக, இது மாணவர்களுக்கு மத மற்றும் மதச்சார்பற்ற கல்வியை இலவசமாக வழங்கியது. ஐதராபாத்தின் நிசாம்களின் ஆட்சியில் ஒரு நூற்றாண்டுக்கும் மேலாக குருகுலமும் கோயிலும் மிகுந்த சிறப்பாக செயல்பட்டு வந்தது.
# கம்தானா

## புள்ளிவிவரங்கள்

2001 இந்திய மக்கள் தொகை கணக்கெடுப்பின்படி, கம்தானாவின் மக்கள் தொகை 9634 ஆகும். இதில் 4956 ஆண்களும் 4678 பெண்களும் உள்ளனர் .
# பிரமோத்ரி மொகந்தி

**பிரமோத்ரி மொகந்தி** (Brahmotri Mohanty*)* (1934 - 30 ஜூன் 2010) என்பவர் ஒடிய எழுத்தாளர் ஆவார் . இவர் ஏராளமான கவிதைத் தொகுப்புகளை எழுதியுள்ளார். 1983 ஆம் ஆண்டில் ஒடிசா சாகித்ய அகாதமி விருதை வென்ற *துருஷ்திர துயுதி* கவிதைத் தொகுப்பால் இவர் பரவலாக அறியப்படுகிறார்.
# பிரமோத்ரி மொகந்தி

## தனிப்பட்ட வாழ்க்கை

இவர் 1934இல் புரியில் பிறந்தார். இவர் ஒடிசா சாகித்ய அகாதமி விருது வென்ற பிஜய்கிருஷ்ணா மொஹந்தியை மணந்தார். இவர் 76 வயதில் காலமானார்.
# பிரமோத்ரி மொகந்தி

## தொழில்

இவரது முதல் கவிதை 1950 இல் வெளியிடப்பட்டது. இவரது கவிதைகள் பல ஒடியா பத்திரிகைகளில் வெளியிடப்பட்டுள்ளன. இவரது முதல் கவிதைத் தொகுப்பு 1972 இல் வெளியிடப்பட்டது.
# பிரமோத்ரி மொகந்தி

## வெளியிடப்பட்ட படைப்புகள்

-
-
-
# சூதி

**சூதி** (Sudi) என்பது , இந்தியாவின் கர்நாடகாவின் கதக் மாவட்டத்தில் உள்ள ஒரு பேரூராட்சியாகும் . இது பாதமியிலிருந்து சுமார் 30 கி.மீ. தொலைவிலும், கஜேந்திரகாட்டிலிருந்து 12 கி.மீ தொலைவிலும் இட்டகி பீமாம்பிகை கோயிலிலிருந்து 3 கி.மீ. தொலைவிலும் அமைந்துள்ளது. இது கி.பி 1000 ஆண்டில் மேலைச் சாளுக்கியர்களின் முக்கியமான நகரமாக இருந்தது. இரட்டைக் கோபுரக் கோயில், மல்லிகார்ச்சுனர் கோயில், நாககுண்டம் (கல் மற்றும் செதுக்கல்களால் கட்டப்பட்ட பெரிய கிணறு), சில கட்டமைப்பு கோயில்கள் போன்ற கற்களால் செதுக்கப்பட்ட அரிய நினைவுச்சின்னங்கள் குறிப்பிடத்தக்கவை. நீண்ட காலமாக இந்த கட்டமைப்புகள் கைவிடப்பட்டன. ஆனால் சமீபத்தில் அவை இந்தியாவின் தொல்பொருள் துறையின் கவனத்தை ஈர்த்துள்ளன.
# சூதி

## வரலாறு

இந்நகரம், நவீன கர்நாடகாவில் (குறிப்பாக வடக்கு கர்நாடகா ) மேலைச் சாளுக்கிய கட்டிடக்கலை நடவடிக்கைகளின் முக்கிய பகுதியாக இருந்துள்ளது. கி.பி 1100 இல் சூதி, மேலைச் சாளுக்கியர்களின் தலைநகராக இருந்தது. மன்னரின் மகள் அக்காதேவி அந்த இடத்தை ஆண்டார். அந்த நேரத்தில் இந்த நகரத்தில் நாணயங்கள் தயாரிக்கப்பட்டன.
# சூதி

## வரலாறு

### நாணயங்கள்

மேலைச் சாளுக்கியர்களின் ஆட்சியின் போது (973 - 1189), அலுபாக்களின் ஆட்சிகாலத்தில் கன்னட மற்றும் நாகரி எழுத்து முறையில் பாண்டிய தனம்ஜெயனின் நாணயங்களை அச்சிடப்பட்டது. கதக் மாவட்டத்தில் இலக்குண்டி மற்றும் சூதி ஆகியவை தங்கசாலைகளாக இருந்துள்ளது. கத்யானகா (எடையுள்ள 96 தானியங்கள்), திரம்மா (65 தானியங்கள்), கலஞ்சு (48 தானியங்கள்), காசு (15 தானியங்கள்), மஞ்சாடி (2.5 தானியங்கள்), அக்கம் (1.25 தானியங்கள்) மற்றும் பனா (9.6 தானியங்கள்) போன்றவை முக்கிய நாணயங்களாகும்
# சூதி

## வரலாறு

### சைவம், பாசுபத பள்ளி

இங்கு சைவ சமயம் முக்கியத்துவம் பெற்றிருந்தது.சாளுக்கியர் ஆட்சியின் இறுதி ஆண்டுகளில் சைனம் தனது செல்வாக்கை இழந்தது. சைவத்தின் ஆதிக்கம் தொடர்ந்தது. சைவம், மேலும் பாசுபதம் அல்லது லாகுலா, காலாமுகம் , கபாலிகம் போன்ற பல பிரிவுகளைக் கொண்டிருந்தது. பாசுபதப் பள்ளியானது பல்லிகாவி, சூதி, ஸ்ரீசைலம் போன்ற பிற இடங்களில் முக்கியமான மையங்களைக் கொண்டிருந்தது.
# சூதி

## முக்கிய கோயில்கள்

### இரட்டைக் கோபுர சிவன் கோயில்

இரட்டைக் கோபுரம், இரண்டு விமானம், கொண்ட சிவன் கோயில் இங்கு அமைந்துள்ளது.  
பிற்காலச் சாளுக்கிய நினைவுச்சின்னமான இது, 1059-60 க்கு முன், நாகேசுவரனின் தளபதி நாகதேவனால் கட்டப்பட்டது.
# சூதி

## முக்கிய கோயில்கள்

### மல்லிகார்ச்சுனர் கோயில்

சூதியில் உள்ள மல்லிகார்ச்சுனர் கோயில் பிற்கால (பொ.ச.1054) சாளுக்கியர்களின் (மேலைச் சாளுக்கியர்) நினைவுச்சின்னமான இது சூதியின் இளவரசி அக்காதேவி ஆளுநரின் கீழ் நிறுவப்பட்டது. இங்கு கற்கலால் செதுக்கப்பட்ட நாககுண்டம் என்ற குளம் ஒன்று அமைந்துள்ளது.
# சூதி

## அணுகல்

கதக்கிலிருந்து 42 கிலோமீட்டர் தொலைவிலும், மாநில தலைநகரான பெங்களூரிலிருந்து 450 கிலோமீட்டர் தொலைவில் அமைந்துள்ளது.
# எப். பி. ஓ. குறியீடு

**எப். பி. ஓ. குறியீடு** (*FPO mark*) என்பது பதப்படுத்தப்பட்ட பழ பானங்கள், பழ கூழ்மங்கள், பழச்சாறு, ஊறுகாய், நீர்மமற்ற பழப் பொருட்கள் மற்றும் பழத்திலிருந்து பெறப்பட்ட பொருட்களுக்கு 2006ஆம் ஆண்டு *உணவு பாதுகாப்பு மற்றும் தர நிர்ணய சட்டத்தின்* கீழ் வழங்கப்படும் சான்றிதழ் ஆகும். இது இந்தியாவில் விற்கப்படும் அனைத்து பதப்படுத்தப்பட்ட பழப் பொருட்கள் மீது கட்டாயமாக்கப்பட்டுள்ளது. எப். பி. ஓ. குறியீடு உள்ள தயாரிப்பு ஒன்று, ஆரோக்கியமான சூழலில் தயாரிக்கப்பட்ட பாதுகாப்பான உணவு என்பதற்கு உத்தரவாதம் அளிக்கிறது. இதனால் இத் தயாரிப்பு நுகர்வுக்கு ஏற்றது என்பதை உறுதி செய்கிறது.  
*பழ தயாரிப்புகள் ஆணைச்* சட்டத்தால் 1955ஆம் ஆண்டு முதல் இத் தரநிலை நடைமுறையில் உள்ளது. பின்னர் இது குறியீடு வடிவில் மாற்றப்பட்டது. ஆனால் 2006ஆம் *ஆண்டின் உணவு பாதுகாப்பு மற்றும் தரநிலைச் சட்டத்திற்குப்* பிறகுதான் இந்த அடையாளத்திற்குக் கட்டாய அந்தஸ்து கிடைத்தது. இந்தியாவில் பழ பதப்படுத்தும் தொழிற்துறையைத் தொடங்க எப். பி. ஓ. உரிமம் கட்டாயமாக்கப்பட்டுள்ளது. இந்த தரக்கட்டுப்பாட்டு அளவுகோல், அடையாளம் இவற்றை, இந்திய அரசின் உணவு பதப்படுத்தும் தொழில்கள் அமைச்சகம் கவனித்துக்கொள்கிறது.
# எப். பி. ஓ. குறியீடு

## எப். பி. ஓ. வின் குறிப்பிட்ட தேவை

<blockquote>
1. கலன்கள் மற்றும் முகப்புச்சீட்டு தேவை
1. நச்சுத் தன்மையான உலோகங்களைப் பழ உணவு தயாரிப்பில் கட்டுப்படுத்தல்
1. அனுமதிக்கப்பட்ட பாதிப்பில்லாத உணவு வண்ணங்களின் பட்டியல்
1. பழ தயாரிப்புகளில் அனுமதிக்கப்பட்ட பதப்பொருட்கள் மீதான வரம்புகள்
1. பிற அனுமதிக்கப்பட்ட சேர்க்கை பொருட்கள்
</blockquote>
# எப். பி. ஓ. குறியீடு

## பயன்பாடு

எப். பி. ஓ. குறியீடு பயன்படுத்த அனுமதி கோரும் விண்ணப்பத்தைத் தாக்கல் செய்யும் போது இந்தியாவின் உணவு பதப்படுத்தும் அமைச்சகத்திற்குச் சமர்ப்பிக்க வேண்டிய முக்கியமான ஆவணங்கள் கீழே பட்டியலிடப்பட்டுள்ளன:  
1. பொருளின் பெயர்
1. விண்ணப்பதாரர் பெயர்
1. நிறுவனத்தின் பெயர்
1. முகவரி
1. தயாரிப்பு மாதிரி
# பங்கபுரம் மயில்கள் சரணாலயம்

பங்கபுரம் மயில் சரணாலயம் (Bankapura Peacock Sanctuary) கருநாடகாவிலுள்ள இரண்டு மயில் சரணாலயங்களில் ஒன்றாகும். ஒன்று ஆவேரி மாவட்டத்தில் பங்கபுரம் கோட்டையின் உள்ளேயும், மற்றொன்று மண்டியா மாவட்டத்தில் ஆதிச்சுஞ்சனகிரியில் அமைந்துள்ளது.  
இப்பகுதியில் கிலாரி மாடுகளுக்கு பிரத்யேகமாக வளர்க்கப்படும் தீவனச் சாகுபடியால் இது சிறந்த மயில் வாழ்விடமாக மாறியுள்ளது. கோட்டையிலுள்ள அகழி சுமார் 36 கி.மீ நீளமும், 10–15 மீட்டர் அகலமும், 7–8 மீட்டர் ஆழமும் கொண்டது.  
அகழியின் கரைகள் அகாசியா, வேம்பு மற்றும் அத்தி போன்ற தாவரங்களால் மூடப்பட்டுள்ளன. கால்நடைகளுக்காக வளர்க்கப்படும் மக்காச்சோளம் , சோளம் போன்றத் தானியங்கள் மயில்களுக்கு சிறந்த உணவாக இருக்கிறது. இரண்பென்னூர் வட்டத்தைச் சுற்றி அதிக அளவில் மயில்கள் காணப்படுகின்றன
# பங்கபுரம் மயில்கள் சரணாலயம்

## சரணாலயம்

பங்கபுரத்திலுள்ள "நவிலு பக்சிதாமா" மயில்களின் பாதுகாப்பு மற்றும் இனப்பெருக்கம் ஆகியவற்றில் பிரத்தியேகமாக ஈடுபட்டுள்ள நாட்டின் இரண்டாவது சரணாலயம் ஆகும்.  
இப்பகுதியில் மயில்களின் பெரும் இருப்பைப் புரிந்துகொண்ட இந்திய அரசு, சூன் 9, 2006 அன்று பங்கபுரத்தை மயில்கள் சரணாலயமாக அறிவித்தது. இந்த சரணாலயம் 139 ஏக்கர் நிலப்பரப்பில் அமைந்துள்ளது. இது வரலாற்று சிறப்புமிக்க கோட்டையின் எச்சங்களைக் கொண்டுள்ளது. நிலத்தின் உயரமான மேடு மற்றும் ஆழமான அகழிகள் இந்த பறவைகளுக்கு சரியான இருப்பிடத்தை வழங்கியுள்ளன. இந்த சரணாலயம் முதல் உலகப் போருக்குப் பின்னர் 1919இல் அமைக்கப்பட்ட கால்நடை வளர்ப்பு பண்ணையில் அமைந்துள்ளது. இந்த பண்ணை சரணாலயத்தின் மொத்த 139 ஏக்கரில் (0.56 கி.மீ. 2) 90 ஏக்கரில் (360,000 மீ 2) அமைந்துள்ளது.  
தோராயமான மதிப்பீட்டின்படி, சரணாலயத்தில் 1,000 க்கும் மேற்பட்ட மயில்கள் உள்ளன. மேலும், மனித தலையீடு குறைவாக இருப்பதால் இந்த பறவைகளின் இனப்பெருக்கம் அதிகமாக இருக்கிறது.
# பங்கபுரம் மயில்கள் சரணாலயம்

## பிற பறவைகள்

பங்கபுரம் கோட்டை மயில்களுக்கு மட்டுமல்லாமல், கொம்பு ஆந்தை, தவிட்டிச் சிலம்பன், மேக்பை, ராபின், பச்சைப் பஞ்சுருட்டான், பக்கி, மைனா, கருஞ்சிட்டு, மணிப்புறா, கிளிகள், மீன் கொத்தி, இந்திய சாம்பல் இருவாச்சி, நீலவால் பஞ்சுருட்டான், தையல்சிட்டு போன்ற பல பறவைகளுக்கும் வீடாகும்.
# ஆதிசுஞ்சனகிரி மலைகள்

மகாசமஸ்தான மடம் என்றும் அழைக்கப்படும் **ஆதிச்சுஞ்சனகிரி** (Adichunchanagiri), இந்தியாவின் கர்நாடக மாநிலம் மண்டியா மாவட்டம், நாகமங்களா வட்டத்தில் உள்ள ஒரு மலை நகரமாகும். கர்நாடகாவின் தலைநகரான பெங்களூருக்கு மேற்கே 110 கி.மீ தொலைவிலும், பெங்களூர்-மங்களூர் தேசிய நெடுஞ்சாலை 48 இலிருந்து வடகிழக்கில் பெல்லூர் குறுக்கு வரை 6 கி.மீ. தொலைவிலும் அமைந்துள்ளது. சிறீஆதிச்சுஞ்சனகிரி மகாசமஸ்தான மடம் கடல் மட்டத்துக்கு மேலே சுமார் 3,300 அடி உயரத்தில் ஒரு பாறை மலையில் அமைந்துள்ளது. இது கர்நாடகாவின் இந்துக்களின் நாதா பரம்பரையும் ஜோகி வழிபாட்டின் ஆன்மீக தலைமையகமும் ஆகும்.
# ஆதிசுஞ்சனகிரி மலைகள்

## காலபைரவேசுவரர் கோயில்

ஆதிச்சுஞ்சனகிரி மகாசமஸ்தான மடத்தின் சேத்திர கடவுள் காலபைரவேசுவரர். இங்குள்ள பஞ்ச லிங்கங்கள், ஜுவாலா பீடம், தூபி ஆகிய அனைத்தும் பக்தர்களால் வழிபடப்படுகின்றன. குன்றின் உச்சியில் ஆகாச பைரவம் என்ற கோயிலின் புனித குளம் ஒன்று அமைந்துள்ளது. இது பிந்து சரோவரா என்றும் அழைக்கப்படுகிறது. தீபோத்சவத் திட்டங்களுக்காக இரண்டு ஏரிகள் கட்டப்பட்டுள்ளன. ஆகம விதிகளின்படி பழைய பிந்து சரோவராவும் புதுப்பிக்கப்பட்டது.
# ஆதிசுஞ்சனகிரி மலைகள்

## பின்னணி

சிவபுராணம், கல்வெட்டுகள் மற்றும் நாட்டுப்புறக் கதைகள் போன்றவை இந்த இடத்தைப் பற்றிய குறிப்புகளைக் கொண்டுள்ளன. சித்த சிம்மாசனத்தையும் கணிதத்தையும் நிறுவிய சித்த யோகியிடம் ஆதிருத்ரா இந்த சேத்திரத்தை ஒப்படைத்ததாக புராணங்கள் கூறுகின்றன. தற்போதைய தலைவரான நிர்மலானந்தநாத சுவாமி இந்த மடத்தின் 72 வது தலைவராக உள்ளார். இவர் 2013இல் மடத்தின் தலைவரானார். 1974 முதல் 2013 வரை தலைவர் ஜகத்குரு பத்ம பூஷண் ஸ்ரீ ஸ்ரீ ஸ்ரீ முனைவர் பாலகங்காதரநாத சுவாமிக்குப் பின்னர் இவர் இப்பதவிக்கு வந்தார்.
# உடுப்பி மட்டு குல்லா

**உடுப்பி மட்டு குல்லா** (*Udupi mattu gulla*) அல்லது **உடுப்பி மட்டி குல்லா** என்பது பச்சை நிற கத்திரிக்காய் ஆகும். இது இந்தியாவின் கர்நாடக மாநிலத்தின் உடுப்பியில் உள்ள மட்டி கிராமம் மற்றும் அதனைச் சுற்றியுள்ளப் பகுதிகளில் வளர்க்கப்படுகிறது. இந்த கத்திரிக்காய்க்கு 2011ஆம் ஆண்டு புவியியல் சார்ந்த குறியீடு வழங்கப்பட்டது.
# உடுப்பி மட்டு குல்லா

## விளக்கம்

இந்தப் பகுதியில் மட்டு குல்லா சுமார் 400 ஆண்டுகளுக்கு மேலாக வளர்க்கப்பட்டதாகக் கூறப்படுகிறது. இதனுடைய தோற்றமானது உடுப்பி, சோட் வதிராஜா மாதாவின் ஸ்ரீ வாதிராஜ தீர்த்தத்துடன் இணைக்கும் புராணக்கதையுடன் தொடர்புப் படுத்தப்படுகிறது. மட்டி கிராமத்தினைத் தவிர அருகிலுள்ள கிராமங்களிலும் (பங்களா, கொப்ளா, கைபுஞ்சால்) விளைவிக்கப்படுகிறது. குறைந்த ஈரப்பதத்தைக் கொண்டுள்ளது இக்கத்திரிக்காய் தனித்துவமான சுவையுடையது மட்டு குல்லா பரவலாக உடுப்பி சமையலில் பயன்படுத்தப்படும் காய்கறியாக உள்ளது. குறிப்பாக உடுப்பி சாம்பாரில் பயன்படுத்தப்படுகிறது. மட்டு குல்லாவின் அசாதாரண மற்றும் தனித்துவமான சுவை மற்றும் உற்பத்திக்காக பிரத்தியேக இருப்பிடத்திற்காக புவியியல் சார்ந்த குறியீட்டினை 2011ஆம் ஆண்டு பெற்றது. தோட்டக்கலைத் துறையின் தகவலின் படி 2015ஆம் ஆண்டில் 67 ஹெக்டேர் பரப்பளவில் பயிரிடப்பட்டது. தோராயமாக ஹெக்டேர் ஒன்றிற்கு 40 டன் மகசூல் கிடைத்தது.
# வங்காளதேசத் துடுப்பாட்ட அணியின் இலங்கைச் சுற்றுப்பயணம், 2021

வங்காளதேசத் துடுப்பாட்ட அணி 2021 ஏப்ரல், மே மாதங்களில் இலங்கையில் இரண்டு தேர்வுத் துடுப்பாட்ட போட்டிகளில் விளையாடியது. தேர்வுப் போட்டிகள் 2019–21 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக அமைந்தன.  
ஆரம்பத்தில், மூன்று-தேர்வுப் போட்டித் தொடராக 2020 சூலை-ஆகத்து மாதங்களில் நடத்தத் திட்டமிடப்பட்டு, பின்னர் கோவிட்-19 பெருந்தொற்று காரணமாக 2020 அக்டோபருக்கு மாற்றப்பட்டது. 2020 செப்டம்பரில், மீண்டும் முடிவு செய்யப்பட்டது. 2020 திசம்பரில், வங்காளதேச துடுப்பாட்ட வாரியம் 2021 ஏப்ரலில் இரண்டு போட்டிகளில் மட்டும் விளையாட முடிவு செய்தது. 2021 பெப்ரவரியில் இப்பயணம் உறுதி செய்யப்பட்டது. 2021 மார்ச் 19 இல் இலங்கை துடுப்பாட்ட வாரியம் சுற்றுக்கான தேதிகளை அறிவித்தது.  
முதல் தேர்வுப் போட்டி மிக அதிகமான ஓட்டங்கள் பெற்ற நிலையில் வெற்றி-தோல்வியின்றி முடிவடைந்தது. இரண்டாவது போட்டியை இலங்கை அணி 209 ஓட்டங்களால் வெற்றி பெற்று, 1–0 என்ற கணக்கில் தொடரை வென்றது.
# வங்காளதேசத் துடுப்பாட்ட அணியின் இலங்கைச் சுற்றுப்பயணம், 2021

## அணிகள்

| தேர்வுகள் |  |  |
| --- | --- | --- |
| * திமுத் கருணாரத்ன (த)
* தினேஸ் சந்திமல்
* தனஞ்சய டி சில்வா
* நிரோசன் டிக்வெல்ல (கு.கா)
* அசித்த பெர்னாண்டோ
* ஒசதா பெர்னாண்டோ
* விஷ்வா பெர்னாண்டோ
* வனிந்து அசரங்கா
* பிரவீன் ஜெயவிக்கிரம
* லகிரு குமார
* சுரங்க லக்மால்
* தில்சான் மதுசங்க
* அஞ்செலோ மத்தியூஸ்
* ரமேசு மென்டிசு
* பத்தும் நிசங்க
* தசுன் சானக்க
* ரோசன் சில்வா
* லகிரு திரிமான்ன | * மோமினல் ஹாக் (த)
* தஸ்கின் அகமது
* யாசிர் அலி
* லிதன் தாஸ் (கு.கா)
* மெஹதி ஹசன்
* சயீப் அசன்
* எபதொட் ஒசைன்
* தமீம் இக்பால்
* சத்மன் இசுலாம்
* சோரிபுல் இசுலாம்
* தைஜுல் இஸ்லாம்
* அபு ஜெயத்
* மிதுன் அலி
* முஷ்பிகுர் ரகீம்
* நஸ்முல் உசைன் சாந்தோ | } |
# டெஸ்டின் டேனியல் கிரெட்டன்

**டெஸ்டின் டேனியல் கிரெட்டன்** (பிறப்பு: நவம்பர் 23, 1978) என்பவர் அமெரிக்க நாட்டு திரைக்கதை ஆசிரியர், திரைப்பட இயக்குநர், படத்தொகுப்பாளர் மற்றும் திரைப்படத் தயாரிப்பாளர் ஆவார். இவர் சோர்ட் டேர்ம் 12 (2013), தி கிளாஸ் கேஸ்லே (2017) மற்றும் ஜஸ்ட் மெர்சி (2019( போன்ற திரைப்படங்களில் பணிபுரிந்ததன் மூலம் அறியப்படும் இயக்குநர் ஆனார். 2021 ஆம் ஆண்டு மார்வெல் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற திரைப்படத்தை இயக்கியுள்ளார்.
# டெஸ்டின் டேனியல் கிரெட்டன்

## ஆரம்ப கால வாழ்க்கை

கிரெட்டன் நவம்பர் 23, 1978 ஆம் ஆண்டில் ஹைக்கூ, ஹவாய் தீவில் ஜப்பானிய அமெரிக்க சிகையலங்கார நிபுணர் ஜானிஸ் ஹாரூ கிரெட்டனுக்கும் தீயணைப்புத் துறையில் பணியாற்றிய ஐரிஷ் மற்றும் ஸ்லோவாக் வம்சாவளியைச் சேர்ந்த டேனியல் கிரெட்டனு மகனாகப் பிறந்தார். இவருக்கு ஐந்து உடன்பிறப்புகள் உண்டு.
# இந்தியத் தேயிலை வாரியம்

பிபிடி பாக்யில் தேயிலை வாரிய தலைமையகம்]]
**இந்தியத் தேயிலை வாரியம்** (*Tea Board of India*) இந்திய அரசின் அமைப்பு ஆகும். இது தேயிலையின் ஏற்றுமதி, சாகுபடி, செயலாக்கம், மற்றும் உள்நாட்டு வணிக மேம்பாடு குறித்த நடவடிக்கைகளை மேற்கொள்கின்றது.
# இந்தியத் தேயிலை வாரியம்

## பின்னணி

இந்தியத் தேயிலை வாரியம் இந்திய அரசின் நிறுவனமாகும். இது தேயிலையின் ஏற்றுமதி, சாகுபடி, செயலாக்கம், மற்றும் உள்நாட்டு வணிக மேம்பாடு குறித்த நடவடிக்கைகளை மேற்கொள்கின்றது. இந்திய தேநீர் வாரியமானது இந்தியாவில், தேயிலைச் சட்டம் 1953ன் அடிப்படையில் கொல்கத்தாவில் (முன்பு கல்கத்தா) தலைமையகமாகக் கொண்டு நிறுவப்பட்டது. இதன் தலைவராக இந்தியப் படைக்கல தொழிலகத் துணைத் தலைவர் திரு. பி.கே.சாஹூ, ஐ.ஓ.எஃப்.எஸ் உள்ளார். தேயிலை வாரத்தின் செயல்பாடானது நிர்வாகக் குழு, மேம்பாட்டுக் குழு, தொழிலாளர் நலக் குழு மற்றும் ஏற்றுமதி மேம்பாட்டுக் குழுவினால் நிர்வகிக்கப்படுகிறது.
# இந்தியத் தேயிலை வாரியம்

## பணிகள்

சில தேயிலை வணிகர்களுக்குத் தேயிலை ஏற்றுமதிக்கான சான்றிதழ் எண்களை வழங்குவது தேயிலை வாரியத்தின் பொறுப்பாகும். இந்த சான்றிதழ் நோக்கமாக, தேயிலை உற்பத்தியாகும் இடம் குறித்த தகவல்கள் வழங்குவதாகும். இதனால் தேயிலை மோசடியினை தடுக்கலாம். இதனால் அரிய தேயிலையான டார்ஜீலிங் தேநீர் போன்ற தேயிலைகளில் பெயரில் செய்யப்படும் மோசடிகளை இந்த முகப்புச்சீட்டு குறைக்கும். உலக சந்தையில் விற்கப்படும் 'பாக்ஸ்' டார்ஜீலிங் தேயிலையை இந்த பிராந்திய வர்த்தகர்கள் இந்தியத் தேயிலை வாரியத்தால் உரிமம் பெற்ற ஏற்றுமதியாளர்கள் முற்றிலும் எதிர்க்கின்றனர்.  
இந்தியத் தேயிலை வாரிய பணியாகத் தேயிலை உற்பத்தி மற்றும் உற்பத்தித்திறன், ஆராய்ச்சி நிறுவனங்களுக்கு நிதி உதவி மற்றும் தேயிலை உற்பத்திக்கு உதவி, மேம்பாட்டினை கண்காணித்தல் உள்ளன. இது ஆரோக்கியத்தில் நன்மை பயக்கும் அம்சங்களுடன் தொடர்புடையவை.  
இது ஆராய்ச்சி நிறுவனங்கள், தேயிலை வர்த்தகம் மற்றும் அரசாங்க அமைப்புகளை ஒருங்கிணைக்கிறது. உலகத் தேயிலைத் தொழிலில் தேயிலை வர்த்தகத்தின் தொழில்நுட்ப ஆதரவை உறுதி செய்கிறது.
# இந்தியத் தேயிலை வாரியம்

## ஆராய்ச்சி

கீழ்கண்ட பிரிவுகளில் தேயிலை/தேநீர் குறித்து ஆய்வுகள் நடைபெறுகிறது.
- தேயிலை வேளாண்மை மற்றும் மண்-நீர் மேலாண்மை
- தேயிலை மேம்பாடு
- தேயிலைப் பாதுகாப்பு
- தேயிலை உற்பத்தியினை இயந்திரமயமாக்கல்
- தேநீர் தர மேம்பாடு
- தேயிலை அடிப்படையிலான தயாரிப்பு பன்மயப்படுத்தல்
- காலநிலை மாற்றமும் தேநீரும்
# இந்தியத் தேயிலை வாரியம்

## அலுவலகம்

கொல்கத்தாவினை தலைமையிடமாக கொண்ட தேயிலை வாரியத்தின் அலுவலகங்கள் கொல்கத்தா, இலண்டன், மாஸ்கோ மற்றும் துபாயில் உள்ளன. தேயிலை வாரியத்திற்கு 1960கள் மற்றும் 70களில் நியூயார்க் நகரில் ஒரு அலுவலகம் இருந்தது. திரு பி.வி.ராமசாமி 1960 முதல் 1963 வரை நியூயார்க் அலுவலகத்தின் முதல் இயக்குநராக இருந்தார். மேலும் இவர் 1973 முதல் 1975 வரை தேயிலை வாரியத்தின் தலைமை பொறுப்பிலிருந்தார்.
# பிராணவாயு சிகிச்சை

வாகனத்தில் பிராணவாயு கலன்]]  
**பிராணவாயு சிகிச்சை** அல்லது **உயிர்வளி மருத்துவ முறை** (**Oxygen therapy**), மூச்சுத் திணறல் பாதிப்பு உள்ள நோயாளிகளுக்கு, மருத்துவமனையில் பிராணவாயுவை மூக்கு வழியாக நுரையீரலுக்கு நேரடியாக செலுத்தும் முறை ஆகும். இதனால் இரத்தத்தில் உள்ள சிவப்பணுக்கள் உடலில் உள்ள எல்லா திசுக்களுக்கும் போதிய பிராணவாயுவை எடுத்துச் செல்ல உதவுகிறது. இது மருத்துவ சிகிச்சையில் ஒரு பகுதியாகும்.
மேலும் இரத்தத்தில் பிராணவாயுவின் அளவு குறைவாக உள்ளவர்களுக்கும், நச்சு வாயுக்களை சுவாசித்ததால் ஏற்படும் மூச்சுத் திணறல் உள்ளவர்களுக்கும், கொத்துத் தலைவலிஉள்ளவர்களுக்கும் மற்றும் உள்ளிழுக்கும் மயக்க மருந்து கொடுக்கப்படும் போது நுரையீரலில் போதுமான பிராணவாயுவை பராமரிக்க பிராணவாயு சிகிச்சை வழங்கப்படுகிறது.  
நீண்டகாலம் நுரையீரல் நோயால் பாதிக்கப்பட்டவர்களுக்கு க்ருதியில் குறைந்த அளவிலே பிராணவாயு இருக்கும். அவ்வாறு உள்ளவர்களுக்கு பிராணவாயு சிகிச்சை பயனுள்ளதாக இருக்கும்.மேலும் கொரானா வைரசால் பாதிக்கப்பட்டவர்களில் சிலருக்கு நுரையீரல் அழற்சி ஏற்படுவதால், மூச்சுத் திணறல் ஏற்படும் போது பிராணவாயு சிகிச்சை வழங்கப்படுகிறது.  
நாசிக் தொடருந்து நிலையத்தில் தூய்மையான பிராணவாயுவை சுவாசிப்பதற்கு கட்டணத்துடன் கூடிய பிராணவாயு அலகுகளை நிறுவியுள்ளனர்.காற்று மாசு மிக்க தில்லி, பெங்களூரு மற்றும் சென்னை போன்ற பெருநகரங்களில் தூய பிராணவாயுவை சுவாசிப்பதற்கு கட்டணத்துடன் கூடிய அலகுகள் உள்ளது.
# அன்னிகேரி

**அன்னிகேரி** (Annigeri) என்பது இந்தியாவின் கர்நாடக மாநிலத்தின் தர்வாட் மாவட்டத்தின் ஒரு வட்டமாகும். ஹூப்ளிக்குச் செல்லும் வழியில் கதக் - பெட்டகேரிக்கு மேற்கே 20 கி.மீ தொலைவிலும், ஹூப்ளியில் இருந்து 35 கி.மீ தொலைவிலும் அமைந்துள்ளது.
# அன்னிகேரி

## அறிமுகம்

அன்னிகேரி, புகழ்பெற்ற கன்னடக் கவிஞர் ஆதிகவி பம்பாவின் பிறந்த இடமாகும். மேலும், மேலைச் சாளுக்கியர்களால் கட்டப்பட்ட கருங்கல் கோயிலுக்கும் நன்கு அறியப்பட்டதாகும். இக்கோயில் அமிர்தேசுவரர் கோயில் என்று அழைக்கப்படுகிறது. சமண மதத்தின் 23வது தீர்த்தங்கரரான பார்சுவநாதருக்கு அர்ப்பணிக்கப்பட்ட ஒரு கோயிலும் உள்ளது. பனிகங்கரி, பசப்பா, கஜினா பசப்பா மற்றும் அனுமன் ஆகியோருக்கு அர்ப்பணிக்கப்பட்ட கோயில்களும் உள்ளன. இரயில் நிலையத்திற்கு அருகில் ஒரு பழங்கால வீர சைவக் கோயிலும் உள்ளது. அன்னிகேரியில் ஏழு பள்ளிவாசல்களும், இரண்டு வீர சைவ மடங்களும் உள்ளன .
# அன்னிகேரி

## வரலாறு

அன்னிகேரி கடந்த காலத்தில் ஒரு முக்கியமான அரசியல் மற்றும் கலாச்சார மையமாக இருந்தது. சாளுக்கிய வம்சம், தேவகிரி யாதவர்கள் ,போசளர்கள் போன்ற பல்வேறு மன்னர்கள் இந்த நகரத்தை இணைத்தனர். இது ஒரு காலத்தில் கலாச்சூரிகளின் இராச்சியத்தின் ஒரு பகுதியாக இருந்தது.  
அன்னிகேரி சாளுக்கிய அரசன் நான்காம் சோமேசுவரனின் ஆட்சி காலத்தில் கடைசித் தலைநகராக இருந்தது. (பொ.ச.1184-89) மேலும், இது புகழ்பெற்ற பணக்கார மாகாணமான *பெல்வோலா -300* இன் தலைமையகமாகும்.  
நவீன கர்நாடக மாநிலத்தில் மேலைச் சாளுக்கிய கட்டிடக்கலை நடவடிக்கைகளின் முக்கிய பகுதியின் கீழ் அன்னிகேரி வருகிறது. கல்யாணி சாளுக்கியர்கள் (மேலைச் சாளுக்கிய கட்டிடக்கலை) கட்டிய மிகச்சிறந்தவற்றில் அமிர்தேசுவரர் கோயில் அடங்கும்.  
1157 ஆம் ஆண்டில் இரண்டாம் பிஜ்ஜலாவின் கீழ் கலாச்சூரிகள் பசவகல்யாணைக் கைப்பற்றி அடுத்த இருபது ஆண்டுகளுக்கு அதை ஆக்கிரமித்தனர். சாளுக்கியர்கள் தங்கள் தலைநகரத்தை இன்றைய தார்வாட் மாவட்டத்தில் உள்ள அன்னிகேரிக்கு மாற்றும்படியும் கட்டாயப்படுத்தினர்.  
முதன்மை மற்றும் வேதக் கல்வியை வழங்க, இங்கு ஐந்து பிரம்மபுரிகள் இருந்துள்ளது.
# அன்னிகேரி

## அன்னிகேரி மண்டை ஓடுகள்

2010 ஆம் ஆண்டில், இப்பகுதியிலுள்ள ஒரு வடிகாலில் 100க்கும் மேற்பட்ட மனித மண்டை ஓடுகள் கண்டுபிடிக்கப்பட்டன. பூர்வாங்க கோட்பாடுகளின்படி, இப்பகுதி சுமார் 150-200 ஆண்டுகளுக்கு முன்பு ஒரு பொதுமக்களின் கல்லறையாகவோ, அல்லது அது ஒரு போர்க்களமாகவோ இருந்திருக்கலாம். மண்டை ஓடுகள் கண்டுபிடிக்கப்பட்ட பின்னர், இந்திய தொல்பொருள் துறை அதிகாரிகள் அந்த இடத்தை பார்வையிட்டனர். கர்நாடக அரசு அகழ்வாராய்ச்சி செய்ய உத்தரவிட்டது. அகழ்வாராய்ச்சிக்குப் பிறகு, 471 மண்டை ஓடுகள் கிடைத்தன. 2011ஆம் ஆண்டு நிலவரப்படி, தொல்பொருள் ஆராய்ச்சியாளர்கள் உள்ளூர் நாட்டுப்புறக் கதைகளிலோ அல்லது வரலாற்றிலோ ஒரு படுகொலை நடந்ததாக எதுவும் குறிப்பிடவில்லை எனத் தெரிவித்தனர் .
# அன்னிகேரி

## அன்னிகேரியின் சிறந்த ஆளுமைகள்

### ஆதிகவி பம்பா

அன்னிகேரி, கன்னட கவிஞரான ஆதிகவி பம்பாவின் பிறப்பிடமாகும்.  
- **பெஞ்சமின் லோரிஸ்** என்பவர் முதன்முதலில் பம்பா பற்றி எழுதி 1882 இல் **பம்பா பாரதத்தை** வெளியிட்டார்.
- எஸ்.ஜி. நரசிம்மச்சார் 1900ஆம் ஆண்டில் ஆதி புராணத்தை வெளிக் கொணர்ந்தார்.
- கன்னட இலக்கிய மன்றம் 1931இல் பம்பா பாரதத்தின் திருத்தப்பட்ட பதிப்பை வெளியிட்டது.
- கர்நாடக அரசு **பம்பா அறக்கட்டளையை** அன்னிகேரியில் நிறுவியது
- அம்பி, கன்னட பல்கலைக்கழகம் பம்பா நினைவாக **நாடோஜா** விருதை நிறுவினார்
# அன்னிகேரி

## சுற்றுலாத் தலங்கள்

அமிர்தேசுவரர் கோயில் தர்வாட் மாவட்டத்தில் பொது ஊழி 1050இல் திராவிடக் கட்டிடக்கலை பாணியில் கட்டப்பட்டது. இது சோப்புக்கல்லால் கட்டப்பட்ட முதல் கோயிலாகும்.  
இந்தக் கோயில் மேலைச் சாளுக்கியப் பாணியில் உள்ளது. கோவில் 76 தூண்கள் உதவியுடன் நிறுத்தப்பட்டுள்ளது. மேலும், அதன் சுவர்களில் புராணக் கதைகளின் உருவங்ககள் செதுக்கப்பட்டுள்ளன.
# அன்னிகேரி

## நிலவியல்

அன்னிகேரி 15.43 ° வடக்கிலும் 75.43 ° கிழக்கிலும் அமைந்துள்ளது . இதன் சராசரி உயரம் 624 மீட்டர் (2047 அடி) ஆகும்.
# அன்னிகேரி

## புள்ளிவிவரங்கள்

2001 இந்திய மக்கள் தொகைக் கணக்கெடுப்புப்படி, அன்னிகேரியின் மக்கள் தொகை 25,709. ஆண்களில் மக்கள் தொகையில் 51%, பெண்கள் 49%. அன்னிகேரியின் சராசரி கல்வியறிவு விகிதம் 55% ஆகும், இது தேசிய சராசரியான 59.5% ஐ விடக் குறைவு; 61% ஆண்களும், 39% பெண்களும் கல்வியறிவு பெற்றவர்கள். மக்கள் தொகையில் 14% 6 வயதுக்குட்பட்டவர்கள்.
# பி. எஸ். அரிசங்கர்

**டாக்டர் பி.எஸ். ஹரிசங்கர்** தொல்லியல் துறையில் இரண்டு முது முனைவர் ஆய்வுகளை முடித்துள்ளார், மேலும் இந்தியத் தொல்லியல் ஆய்வகத்தின் உதவி இயக்குநராக புது தில்லி இந்திரபிரஸ்தா கலை மற்றும் தொல்லியல் அருங்காட்சியகத்தில் பணியாற்றினார். தொல்பொருளியல் இவர் இந்தியத் தொல்லியல் துறையின் பல்வேறு தேசிய மற்றும் சர்வதேச திட்டங்களில் பணியாற்றியுள்ளார். அவர் தொல்லியல் வரலாறு தொடர்பாக இரண்டு நூல்களையும், பல் ஆய்வுக் கட்டுரைகளையும் வெளியிட்டுள்ளார். தற்போது அரிசங்கர் இமாச்சல பிரதேசத்தின் தலைநகரான சிம்லாவில் செயல்படும் இந்திய மேம்பட்ட ஆய்வு நிறுவனத்தின் கல்விக் குழ உறுப்பின்ராக உள்ளார்.
# பி. எஸ். அரிசங்கர்

## படைத்த நூல்கள்

1. Art and Archaeology of India: Stone Age to the Present
1. Cultural Terrorism - Conflicts and Debates On Cultural Pasts
# டிசி நீட்டிக்கப்பட்ட பிரபஞ்சம்

**டிசி நீட்டிக்கப்பட்ட பிரபஞ்சம்** என்பது அமெரிக்க நாட்டு ஊடகத்தொகுப்பு மற்றும் கற்பனையான புனைபிரபஞ்சம் ஆகும். இது அமெரிக்க காமிக் புத்தகமான டிசி காமிக்ஸ்களில் தோன்றும் மீநாயகன் கதாபாத்திரங்களை அடிப்படையாகக் கொண்டு டிசி பிலிம்ஸ் நிறுவனம் தயாரிக்க வார்னர் புரோஸ். பிக்சர்ஸ் என்ற நிறுவனம் மூலம் வெளியிடப்படும் பட வரிசைகளின் தொகுப்பாகும்.  
இந்த உரிமையின் கீழ் காமிக் புத்தகங்கள், குறும்படங்கள், நாவல்கள் மற்றும் நிகழ்ப்பட ஆட்டங்கள் அடங்கும். 2002 ஆம் ஆண்டு வார்னர் புரோஸ். என்ற நிறுவனம் டிசி காமிக்ஸ் கதாபாத்திரங்களில் தயாரிக்கப்பட்ட திரைப்படங்களில் தோன்றும் எல்லா மீநாயகன்களையும் ஒன்றாக ஒரே படத்தில் உருவாக்க திட்டமிட்டிருந்தார். அதே போன்று ஜஸ்டிஸ் லீக் என்ற திரைப்படம் தயாரிக்க திட்டமிடப்பட்டது. ஆனால் 2008 இல் வெளியான த டார்க் நைட் என்ற திரைப்பட வெற்றிக்குப் பிறகு வார்னர் பிரதர்ஸ். தனிப்பட்ட உரிமையாளர்களின் படத்தில் கவனம் செலுத்த முடிவு செய்தது, அதனால் இந்த திட்டம் நிறுத்தி வைக்கப்பட்டு. 2008 ஆம் உருவாக்கப்பட்ட மார்வெல் ஸ்டுடியோஸ் என்ற நிறுவனத்தின் மார்வெல் திரைப் பிரபஞ்சத்திற்கு போட்டியாக 2013 ஆம் ஆண்டு 'டிசி நீட்டிக்கப்பட்ட பிரபஞ்சம்' உருவாக்ப்ப்ட்டது. இது முதலில் இயக்குநர் சாக் சினைடர் இயக்கத்தில் ஐந்து படங்களை தயாரிக்க திட்டமிடப்பட்டது, ஆனால் 2018 வாக்கில் டிசி பிலிம்ஸ் தனிப்பட்ட மீநாயகன் திரைப்படங்களை தயாரிபதில் அதிக கவனம் செலுத்தப்பட்டது. 2021 ஆம் ஆண்டில், வார்னர்மீடியா போக்கை மாற்றியமைத்து, எதிர்கால படங்கள் மீண்டும் ஒன்றோடொன்று இணைக்கப்படும் என்று அறிவித்தது.  
முதல் டிசி நீட்டிக்கப்பட்ட பிரபஞ்சத்தின் படமாக மேன் ஆப் ஸ்டீல் என்ற திரைப்படம் 2013 ஆம் ஆண்டு வெளியானது. இது சூப்பர் மேன் திரைப்படத்தின் மீள் உருவாக்கம் ஆகும். அதை தொடர்ந்து பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), சூசைட் ஸ்க்வாட் (2016), வொண்டர் வுமன் (2017), ஜஸ்டிஸ் லீக் (2017), அக்குவாமேன் (2017), ஷசாம்! (2019), பேர்ட்ஸ் ஆஃப் பிரே (2020), வொண்டர் வுமன் 1984 (2020), தி சூசைட்டு இசுக்வாட்டு (2021), பிளாக் ஆடம் (2022), ஷசாம்! பியூரி ஒப் தி காட்சு (2022), தி பிளாஷ் (2023), புளூ பீட்டில் (2023), அக்வாமேன் அண்டு தி லோச்டு கிங்டோம் (2023) போன்ற 12 திரைப்படங்களும் பீஸ்மேக்கர் (2022) என்ற தொடரும் வெளியாகியுள்ளது.  
டிசி நீட்டிக்கப்பட்ட பிரபஞ்சதின் படங்கள் உலகளாவிய வசூல் ரீதியாக 5.6 பில்லியன் டாலர்களை வசூலித்து. இது எல்லா நேரத்திலும் பதினொன்றாவது மிக அதிக வசூல் செய்த திரைப்பட உரிமையாகும். இதன் அதிக வசூல் செய்த படமான ஆகுமான் என்ற படம் உலகளவில் 1.15 பில்லியனுக்கும் அதிகமான வருமானத்தை ஈட்டியது மற்றும் இன்றுவரை அதிக வசூல் செய்த டிசி வரைகதையை அடிப்படையிலான திரைப்படபடமாக அமைந்தது.
# டிசி நீட்டிக்கப்பட்ட பிரபஞ்சம்

## சொற்பிறப்பியல்

திரைப்படத் தொடரின் அறிவிப்புக்குப் பிறகு, ஏற்கனவே நிறுவப்பட்ட மார்வெல் திரைப் பிரபஞ்சம் பெயரிடன் ஒத்ததாக ரசிகர்கள் மற்றும் ஊடகங்களால் பிரபஞ்சம் பொதுவாக "டிசி திரைப் பிரபஞ்சம்" என்று அழைக்கப்பட்டது. ஆனால் எண்டர்டெயின்மென்ட் வீக்லி என்ற பத்திரிகையில் எழுதும் கீத் இசுடாஸ்கிவிச்சு என்பவர் ஜூலை 1, 2015 அன்று பேட்மேன் வி சூப்பர்மேன்: டவுன் ஆஃப் ஜஸ்டிஸ் பற்றிய கட்டுரையில் "டிசி நீட்டிக்கப்பட்ட பிரபஞ்சம்" என்ற வார்த்தையை நகைச்சுவையாக உருவாக்கினார். இந்தச் சொல் மற்றும் டிசிஇயூ (டிசி நீபி) என்ற சுருக்கமானது பத்திரிகைகள் மற்றும் ரசிகர்களிடையே விரைவாக பரவியது, இது அடுத்த ஆண்டுகளில் உரிமையின் அதிகாரப்பூர்வ பெயராகக் கருதப்பட்டது. இருப்பினும் வல்லூரை எழுத்தாளர் ஆபிரகாம் ரைஸ்மேனின் கூற்றுப்படி, இந்த வார்த்தை உள்நாட்டில் பயன்படுத்தப்படவில்லை என்றும் அவர்கள் அதை அதிகாரப்பூர்வமாக கருதவில்லை என்றும் செப்டம்பர் 2017 இல் டிசி நிறுவனம் அவருக்கு உறுதிப்படுத்தியது.  
2016 இல் டிசி பிலிம்சு தலைவர்: டவுன் ஆப் தி ஜஸ்டிஸ் லீக்கின் இன் ஒரு பகுதியாக, ஜெப் ஜான்சு மற்றும் கெவின் சுமித் இருவரும் உரிமையாளரின் பெயரை "ஜஸ்டிஸ் லீக் பிரபஞ்சம்" என்று குறிப்பிட்டனர். அதை தொடர்ந்து 2018 இல் சான் டியேகோ காமிக்-கான் நிகழ்வின் பொது டிசி பிலிம்ஸ் பேனலின் போது, வரவிருக்கும் சில படங்களைக் காட்சிப்படுத்திய பிறகு, ஒரு காணொளி சுவரொட்டியில் "வெல்கம் டு தி வேர்ல்ட் ஆப் டிசி" என்ற வார்த்தைகளைக் காட்டியது. இதன் விளைவாக, சில ஊடகங்கள் டிசி அவர்களின் பகிரப்பட்ட திரைப்பட பிரபஞ்சத்திற்கு "வேர்ல்ட் ஆப் டிசி" என்று அதிகாரப்பூர்வமாக பெயரிட்டதாக இதை விளக்கியது. இருப்பினும், மார்ச் 2020 ஜிம் லீ என்பவர் இல் சிகாகோ காமிக் & என்டர்டெயின்மென்ட் எக்ஸ்போ நிகழ்வில் 'டிசி நீட்டிக்கப்பட்ட பிரபஞ்சம்' என்று குறிப்பிட்டார். பின்னர், வார்னர் புரோஸ். இன் ஓடிடி தள சேவையான எச்பிஓ மாக்சு அடுத்த மே மாதம் தொடங்கப்பட்டபோது இந்த உரிமையானது அதிகாரப்பூர்வமாக 'டிசி நீட்டிக்கப்பட்ட பிரபஞ்சம்' என்று பெயரிடப்பட்டது.
# டிசி நீட்டிக்கப்பட்ட பிரபஞ்சம்

## அபிவிருத்தி

### திரைப்படங்கள்

2002 ஆம் ஆண்டில் அகிவா கோல்ட்ஸ்மேனின் திரைக்கதையில் இருந்து 'பேட்மேன் வெர்சசு சூப்பர்மேன்' திரைப்படத்தை வொல்ப்காங் பீட்டர்சன் என்பவர் இயக்கவிருந்தார். ஆனால் ஜே. ஜே. ஏபிரகாம்சு என்பவர் 'சூப்பர்மேன்: பிளைபை' என்ற மற்றொரு திரைப்படத்திட்டத்தை சமர்ப்பித்த பிறகு தனிப்பட்ட சூப்பர்மேன் மற்றும் பேட்மேன் திட்டங்களில் கவனம் செலுத்த வார்னர் புரோஸ். நிறுவனம் இந்த மேம்பாட்டை ரத்து செய்தது. மாசி 2007 இல், வார்னர் புரோஸ். நிறுவனம் கணவன் மற்றும் மனைவியான மைக்கேல் மற்றும் கீரன் முல்ரோனி ஆகிய இருவரையும் ஜஸ்டிஸ் லீக் திரைப்படத்திற்கு திரைக்கதை எழுத பணியமர்த்தப்பட்டனர். 2005 இல் பேட்மேன் பிகின்ஸ் படத்தில் பேட்மேனாக நடித்த நடிகர் கிரிஸ்டியன் பேல் என்பவர் அந்த பாத்திரத்தில் மீண்டும் நடிக்க அணுகவில்லை, மற்றும் 2006 இல் சூப்பர்மேன் ரிட்டர்ன்ஸ் படத்தில் சூப்பர்மேனாக நடித்த பிராண்டன் ரூத் என்பவரும் நடிக்கவில்லை. இயக்குநர் ஜார்ஜ் மில்லர் என்பவர் ஜஸ்டிஸ் லீக் மோர்டல் என்று தலைப்பிடப்பட்ட திரைப்படத்தை இயக்குவதற்கு பணியமர்த்தப்பட்டார், ஆர்மி ஹேமர் பேட்மேனாகவும், டி.ஜே. கொட்ரோனா சூப்பர்மேனாகவும், ஆடம் ப்ராடி பிளாஷாகவும், சாண்டியாகோ கப்ரேரா அக்வாமனாகவும், காமம் கிரீன் லான்டர்னாகவும், மேகன் கேல் வொண்டர் வுமனாகவும், ஹக் கீஸ்-பைர்ன் மார்டியன் மன்ஹன்டராகவும், ஜே பருச்செல் மேக்ஸ்வெல் லார்டாகவும் நடிக்க திட்டமிடப்பட்டது. ஆனால் ஆஸ்திரேலியாவில் படப்பிடிப்பிற்கான வரிச்சலுகைகளைப் பெறத் தவறியதால், 2007-2008 இல் அமெரிக்கா வேலைநிறுத்தம் ஆகிய பிரச்சனைகளால் திரைக்கதை எழுதும் முன்னேற்றத்தைத் தடுக்கும் வகையில் சனவரி 2008 இல் இந்தத் திட்டம் காலவரையின்றி நிறுத்திவைக்கப்பட்டது.  
2013 இல் சூப்பர்மேன் உரிமையின் மறுதொடக்கம் மேன் ஆப் ஸ்டீல் என்ற திரைப்படம் மூலம் எதிர்கால டிசி படங்களுக்கு அடித்தளம் அமைக்க அமைக்கப்பட்டது. இந்த படத்தில் டிசி பிரபஞ்சத்தில் உள்ள மற்ற கதாபாத்திரங்கள் பற்றிய குறிப்புகள் உள்ளன, எனவே அது வெற்றியடைந்தால், அது பகிரப்பட்ட பிரபஞ்சத்தை தொடங்கலாம் என கருதினார்கள். அதை தொடர்ந்து மேன் ஆப் ஸ்டீல் படம் வெளியான ஒரு மாதத்திற்குப் பிறகு, ஆடி மாதம் சான் டியேகோ காமிக்-கான் நிகழ்வில், மேன் ஆப் ஸ்டீலின் தொடர்ச்சியாக, பகிரப்பட்ட பிரபஞ்சத்தை நிறுவுவதன் மூலம், சூப்பர்மேனும் பேட்மேனும் திரைப்பட வடிவத்தில் முதல்முறையாகச் சந்திப்பார்கள் என்று வார்னர் புரோஸ். நிறுவனம் அறிவித்து.  
ஐப்பசி மாதம் 2014 இல் பத்து டிசி படங்களின் அறிவிப்புகள் அறிவிக்கப்பட்டது, அவை எல்லாம் பிரபஞ்சத்தால் இயக்கப்படும் படங்களின் ஆரம்ப திட்டங்கள் எனவும் அது 2020 வரை நீட்டிக்கப்படும் என்று அறிவித்தார்கள். ஜூன் 2015 இல், வார்னர் பிரதர்ஸ் நிறுவனத்தின் படைப்பாற்றல் வளர்ச்சியின் தலைவர் 'கிரெக் சில்வர்மேன்' என்பவர் டிசி யின் டிசி நீட்டிக்கப்பட்ட பிரபஞ்சத்திற்கான அணுகுமுறையை விளக்கினார், "நாங்கள்... இந்த அன்பான கதாபாத்திரங்களை எடுத்து, தலைசிறந்த திரைப்படத் தயாரிப்பாளர்களின் கைகளில் வைத்து, அவர்கள் அனைவரும் ஒருவரையொருவர் ஒருங்கிணைக்கிறோம் என்பதை உறுதிப்படுத்துகிறோம்.."
# டிசி நீட்டிக்கப்பட்ட பிரபஞ்சம்

## அபிவிருத்தி

### தொலைக்காட்சி

மே 2020 இல் எச்பிஓ மாக்சு என்ற ஓடிடி தள சேவையை வார்னர் மீடியா அறிமுகப்படுத்தியது. செப்டம்பரில் எச்பிஓ மாக்சில் டிசி நீட்டிக்கப்பட்ட பிரபஞ்சத்தின் முதல் தொலைக்காட்சித் தொடரான பீஸ்மேக்கர் வெளியாகும் என்று அறிவிக்கப்பட்டது. இது தி சூசைட் ஸ்க்வாட் திரைப்படத்தின் வழித்தொடர் ஆகும். இந்த அறிவிப்பிற்குப் பிறகு, வால்டர் ஹமாடா டிசி பிலிம்ஸ் நிறுவனம் எச்பிஓ மாக்சுக்கான உள்ள ஒவ்வொரு படத்திற்கும் வழித்தொடர்களை தயாரிப்பதில் ஆர்வமாக இருப்பதாகக் கூறினார்.  
பிப்ரவரி 2021 இல் எச்பிஓ மாக்சு மற்றும் நிர்வாகத் தயாரிப்பாளர் ஜே.ஜே. ஆப்ராம்ஸ் ஆகியோர் 'ஜஸ்டிஸ் லீக் டார்க்'கின் தனிப்பட்ட குழு உறுப்பினர்களின் அடிப்படையில் பல தொடர்களை உருவாக்கத் தொடங்கினர், இறுதியில் இந்தத் திட்டங்களை ஒரு குறுக்குவழி மற்றும் குழு குறுந்தொடர்களில் முடியும் என்றார்கள்.
# டிசி நீட்டிக்கப்பட்ட பிரபஞ்சம்

## திரைப்படங்கள்

| திரைப்படம் | வெளியான திகதி | இயக்குநர் | திரைக்கதை | கதை | தயாரிப்பாளர் |
| --- | --- | --- | --- | --- | --- |
# டிசி நீட்டிக்கப்பட்ட பிரபஞ்சம்

## தொலைக்காட்சி தொடர்கள்

| முதலில் ஒளிபரப்பப்பட்டது | கடைசியாக ஒளிபரப்பப்பட்டது |  |  |
| --- | --- | --- | --- |
| பீஸ்மேக்கர் | 1 | 8 | ஜேம்ஸ் கன் |
| 2 |  |  |  |
# டிசி நீட்டிக்கப்பட்ட பிரபஞ்சம்

## நடிகர்கள் மற்றும் கதாபாத்திரங்கள்

| எசுரா மில்லர் |
| --- |
# டிசி நீட்டிக்கப்பட்ட பிரபஞ்சம்

## படத்தின் வருவாய்

### வசூல்

| திரைப்படங்கள் | வெளியீட்டு தேதி | மொத்த வருவாய் | ஆக்கச்செலவு |
| --- | --- | --- | --- |
| **மொத்தம்**
! $
! $
! $
! $2.657 பில்லியன்
! | } |  |  |
# ரெடென்டோ டி. பெரான்டி

**ரெடென்டோ டி. பெரான்டி** (மார்ச் 4, 1923 - ஜூலை 29, 2008) என்பவர் நீண்டகால சுவாச நோயாளிகள் மற்றும் நுரையீரல் மறுவாழ்வுக்கான பராமரிப்பில் அமெரிக்காவில் முன்னோடியாக மருத்துவர் ஆவார். இவர் நாட்பட்ட நுரையீரல் அடைப்பு நோயாளிகளுக்கு மறுவாழ்வு அளிப்பதற்கான சிறந்த அணுகுமுறையான பிராணவாயு சிகிச்சையை அமெரிக்காவில் அறிமுகப்படுத்தியவர்களில் முதன்மையானவர்.
# ரெடென்டோ டி. பெரான்டி

## ஆரம்பகால வாழ்க்கை

**ரெடென்டோ டி. பெரான்டி** இத்தாலியின் சுல்மோனாவில் 1923ஆம் ஆண்டு மார்ச் 4ஆம் தேதி பிறந்தார். இவருடைய பெற்றோர் மரிய அசுண்டா கோலோமோசுக மற்றும் மார்கோ பெராண்டி. இவர்கள் தையற்காரராகவும் இரயில்வே ஊழியராகவும் பணியாற்றினர். 1952ல் ரோமில் உள்ள மருத்துவப் பள்ளியில் மருத்துவத்தில் பட்டம் பெற்ற இவர், கிங்ஸ் கவுண்டியில் சிறிதுகாலம் உறைவிட மருத்துவராக பணியாற்றியப் பின்னர், நியூயார்க்கில் உள்ள தூய் வின்செண்ட் மருத்துவமனையில் பணியில் சேர்ந்தார். அங்கு மயக்கமருந்து நிபுணராக பணியாற்றிய இடா பிரிசியோவினை மணந்தார்.
# ரெடென்டோ டி. பெரான்டி

## மருத்துவப்பணி

திருமணத்திற்குப் பின்னர் கனெக்டிகட்டிற்கு குடிபெயெர்ந்து, வாலிங்போர்டில் உள்ள கெய்லார்ட் மருத்துவமனையில் 1969 முதல் 1997 வரை மருத்துவராக பணியாற்றினார். இங்குள்ள பல மருத்துவ மனைகளிலும் சேவை புரிந்த இவர், சுவாச மருத்துவம் தொடர்பான மருத்துவ பள்ளியினை தூய ராபெல் மருத்துவமனையில் துவக்கியதில் துணை புரிந்தார். இவர் நீண்டகால சுவாச நோயாளிகள் மற்றும் நுரையீரல் மறுவாழ்வுக்கான பராமரிப்பில் அமெரிக்காவில் முன்னோடியாக இருந்தார். நாட்பட்ட நுரையீரல் அடைப்பு நோயாளிகளுக்கு மறுவாழ்வு அளிப்பதற்கான சிறந்த அணுகுமுறையான பிராணவாயு சிகிச்சையை அமெரிக்காவில் அறிமுகப்படுத்தியவர்களில் முதன்மையானவர், பெராண்டி. மேலும் சிறிய கொள்கலன்களில் திரவ ஆக்ஸிஜனின் பயன்பாட்டை அறிமுகப்படுத்திய மருத்துவர்களில் முதன்மையானவர்களில் இவரும் ஒருவர். நுரையீரல் துறையில் இவரது ஆரம்பக்கால பணிகளால் இவர் "நவீன நுரையீரல் மறுவாழ்வின் தந்தை" என்ற பட்டத்தைப் பெறுகிறார். இவர் நுரையீரல் மருத்துவராகவும் மற்றும் மருத்துவ இயக்குநராகவும், யேல் பல்கலைக்கழகத்தில் மருத்துவ இணைப் பேராசிரியராகவும் இருந்தார். கெயிலார்ட் மருத்துவமனையின் நுரையீரல் நோயாளிகளுக்கு சிகிச்சையளிப்பதில் பெரான்டி முன்னோடியாகவும் வழிகாட்டியாகவும் இருந்தார். மேலும் தூக்க ஆய்வின் காரணகர்த்தாவாக இருந்தார். இது நியூ இங்கிலாந்தில் மருத்துவமனையின் மிகப்பெரிய தூக்க ஆய்வு திட்டத்திற்கு வழிவகுத்தது மற்றும் நாட்டின் மிகப்பெரிய ஒன்றாகும்.
# ரெடென்டோ டி. பெரான்டி

## விருது

அமெரிக்க நுரையீரல் கழகம் மற்றும் கனெக்டிகட் மார்பக சங்கம் வழங்கிய மனிதாபிமான விருது, கெயிலார்ட் பதக்கம் வழங்கிய விருது உள்ளிட்ட பல விருதுகளை இவர் பெற்றுள்ளார்.
# ஸ்டீபன் அந்தோணி பிள்ளை

**ஸ்டீபன் ஆண்டனி பிள்ளை (Stephen Antony Pillai)** (பிறப்பு 22 சூன் 1952) தூத்துக்குடி மறைமாவட்டத்தின் ஆயர் ஆவார்.
# ஸ்டீபன் அந்தோணி பிள்ளை

## ஆரம்பகால வாழ்க்கை மற்றும் குருப்பட்டமும்

கீழ மணக்குடி, கன்னியாகுமரி மாவட்டத்தில் பிறந்தார். பாதிரியாராக மாற முயன்றார், 1969 இல் சென்னையின் சாந்தோம், செயின்ட் தாமஸ் மைனர் செமினரிக்குள் நுழைந்தார். கருமாத்தூரில் அருள் ஆனந்தர் கல்லூரியில் தத்துவத்தில் இளங்கலைப் பட்டம் பெற்றார், திருச்சியின் புனித குருத்துவக் கல்லூரியில் இறையியலில் இளங்கலை பட்டம் பெற்றார். 7 மே 1979 அன்று குருவாகத் திருநிலை பெற்று வேலூர் மறைமாவட்டத்தின் சேத்துப்பட்டு ஆலய உதவி குருவாக நியமிக்கப்பட்டார்.
# ஸ்டீபன் அந்தோணி பிள்ளை

## ஆயராக நியமனம்

போப் பிரான்சிஸ் ஆயர் யுவான் அம்புரோஸ் ராஜினாமாவை ஏற்றுக்கொண்டு, 17 சனவரி 2019 அன்று தூத்துக்குடி மறைமாவட்டத்தின் புதிய ஆயரக மேதகு ஸ்டீபன் ஆந்தோணி அவர்களை நியமித்தார். இவர் தூத்துக்குடி மறைமாவட்டத்தின் ஏழாவது ஆயர் ஆவார்.
# இந்தியத் தேயிலை சங்கம்

**இந்தியத் தேயிலை சங்கம்** (*Indian Tea Association*) என்பது இந்தியத் தேயிலை உற்பத்தியாளர்களின் வர்த்தக சங்கமாகும். இதன் தலைமை அலுவலகம் இந்தியாவின் மேற்கு வங்காள மாநிலம் கொல்கத்தாவில் (கல்கத்தா) உள்ளது.
# இந்தியத் தேயிலை சங்கம்

## வரலாறு

பிரித்தானிய இந்தியாவில் தேயிலைத் தோட்டக்காரர்களின் நலன்களைப் பாதுகாப்பதற்காகவும், இந்தியத் தேயிலை நுகர்வினை ஊக்குவிப்பதற்காகவும் 1881ஆம் ஆண்டில் இந்த சங்கம் நிறுவப்பட்டது. இதற்கு இலண்டனிலும் இந்தியாவிலும் அலுவலகங்கள் இருந்தன. இந்தச் சங்கம் தேயிலைத் தோட்டங்களுக்கான தொழிலாளர்களை ஆட்சேர்ப்பு செய்வதற்கான விதிகளையும் வகுத்தது. இருபதாம் நூற்றாண்டின் முற்பகுதியில் தொழிலாளர்களின் நடத்தையின் தரத்தை உயர்த்துவதிலும் பங்கேற்றது.
# ஹூலி

**ஹூலி** (Hooli) என்பது இந்தியாவின் கர்நாடகாவில் பெல்காம் மாவட்டத்தின் சௌந்தட்டியிலிருந்து சுமார் 9 கி.மீ.தொலைவிலுள்ள ஒரு நகரமாகும். பெல்காம் மாவட்டத்தின் பழமையான கிராமங்களில் ஒன்றான இங்கு, பஞ்சலிகேசுவரர் கோயில், திரிகூடேசுவரர் கோயில் ஆகியவை அமைந்துள்ளது. வரலாற்று ரீதியாக புகழ் பெற்ற இது ஒரு மலையின் மேல் பாழடைந்த கோட்டையையும், ஏராளமான கோவில்களையும் கொண்டுள்ளது. இந்த ஊர் சௌந்தட்டியின் இராட்டாக்கள், இராமதுர்க்கத்தின் பட்வர்தன்கள் ஆகியோரின் ஆட்சியில் இருந்துள்ளது. மேலும், பெரும்பாலான கோயில்கள் சாளுக்கிய கட்டிடக்கலை அம்சங்களைக் கொண்டுள்ளது. சைன நினைவுச்சின்னங்கள் இங்கு ஆரம்பத்தில் சாளுக்கிய ஆட்சியைக் குறிக்கிறது. கிராமத்தின் பெயர் பூவள்ளி (காதுக்கான பூத்தோடு) என்பதிலிருந்து மாறியிருக்கலாம். இந்த கிராமம் பண்டைய காலங்களில் மகிசிபதிநகர் என்றும் அழைக்கப்பட்டது
# ஹூலி

## ஹூலி கோயில்கள்

இங்குள்ள பஞ்சலிங்கேசுவரர் கோயிலின் அழகிய கட்டிடக்கலை போற்றப்பட வேண்டிய ஒன்றாகும். இது இந்திய தொல்பொருள் துறையின் கீழ் பாதுகாக்கப்பட்ட நினைவுச்சின்னமாகும். முன்னதாக, கோடைக் காலங்களில் மக்கள் இந்த கோவிலின் நிழலில் ஓய்வெடுப்பார்கள். கோயில் கல்லால் ஆனதால், சுட்டெரிக்கும் கோடையில் கூட நம்பமுடியாத குளிர்ச்சி காணப்படுகிறது.  
இந்தக் கோயிலுக்கு எதிரே நவீன ஹரி மந்திர் ஒன்று உள்ளது. ஞானேஷ்வரால் பெரிதும் ஈர்க்கப்பட்டுள்ள சாந்த் கலாச்சாரம் அல்லது நாத சைவப் பாரம்பரியம் இங்கு செழித்தது.  
ஹூலியில் உள்ள பிற கோவில்கள் பின்வருமாறு:  
- அந்தகேசுவரர் கோயில்
- பவானிசங்கர கோயில்
- காலமேசுவரர் கோயில்
- காசி விசுவநாதர் கோயில்
- மதனேசுவரர் கோயில்
- சூர்யநாராயணன் கோயில்
- தாருகேசுவரர் கோயில்
- ஹூலி சங்கமேசுவர் அஜ்ஜனாவரு கோயில்
- பீர்தேவர் கோயில், ஹூலி
# இந்திய விமானநிலையங்களின் பட்டியல்

இந்தியாவில் உள்ள விமான நிலையங்களின் பட்டியலில் தற்போதுள்ள மற்றும் முன்னாள் வணிக விமான நிலையங்கள், பறக்கும் பள்ளிகள், இராணுவ தளங்கள் போன்றவை அடங்கும். நவம்பர் 2016 முதல் AAI தரவுகளின்படி, UDAN-RCS இன் கீழ் திட்டமிடப்பட்ட வணிக விமான நடவடிக்கைகளுக்கு பின்வருபவை இலக்கு வைக்கப்பட்டுள்ளன,  
- நாட்டில் மொத்தம் 486 விமான நிலையங்கள், வான்வழிப் பாதைகள், பறக்கும் பள்ளிகள் மற்றும் இராணுவத் தளங்கள் உள்ளன
- 123 விமான நிலையங்கள் திட்டமிடப்பட்ட வணிக விமானங்களுடன் இரட்டை சிவில் மற்றும் இராணுவ பயன்பாட்டுடன் உள்ளன
- 34 பன்னாட்டு வானூர்தி நிலையங்கள்